b'\n_START_ARTICLE_\nLeopold Kindermanns villa\n_START_PARAGRAPH_\nLeopold Kindermanns villa (polsk Willa Leopolda Kindermanna) ligger ved W\xc3\xb3lcza\xc5\x84skagaden 31/32 i \xc5\x81\xc3\xb3d\xc5\xba. Bygningen regnes for at v\xc3\xa6re et af de bedste eksempler p\xc3\xa5 art nouveau i Polen, og kaldes ogs\xc3\xa5 for "den polske art nouveaus perle"._NEWLINE_Villaen blev bygget i 1903 efter tegninger af Gustaw Landau-Gutenteger til Leopold Kindermann og hans kone Laura. I dag huser bygningen Miejska Galeria Sztuki (Byens kunstgalleri)._NEWLINE_Bygningen har mansardtag. Elevationen pr\xc3\xa6ges af sm\xc3\xa5t\xc3\xa5rn og karnapvinduer og er rigt udsmykket med plantemotiver: kastanje- og \xc3\xa6bletr\xc3\xa6sblade, solsikker og druefrugter. Elevationens murpuds pr\xc3\xa6senterer forskjellige farvenuancer. Enkelte af vinduerne, som for \xc3\xb8vrigt alle er forskellige, er d\xc3\xa6kket med dekorative, b\xc3\xb8lgende gitre. En \xc3\xa6bletr\xc3\xa6sformet portikus f\xc3\xb8rer til villaens hovedindgang. Bygningens indre er ogs\xc3\xa5 bevaret i sin oprindelige form, og prydes af stukdekorationer (roser, iriser og valmueblomster) i art nouveau. I hallen og salonen findes desuden vakre glasmalerier.'